Blaze7451/Wiki-th-20250601 huggingface dataset:
คาเวียร์

ไฟล์:Caviar - beluga and salmon.jpg |thumb|250px|คาเวียร์สีดำ (บน) เป็นคาเวียร์จากปลาสเตอร์เจียนเบลูกา (Huso huso), คาเวียร์สีส้ม (ล่าง) มาจากปลาแซลมอน
คาเวียร์ (caviar) รู้จักกันในชื่อ caviare จาก egg-bearing) เป็นอาหารที่มีการหมักเกลือของวงศ์ปลาสเตอร์เจียน คาเวียร์ถือว่าเป็นอาหารราคาแพง และถูกกินเป็นเครื่องปรุงหรือละเลง ตัวไข่ปลาอาจเป็นได้ทั้ง "สด" (ไม่มีการพาสเจอร์ไรซ์) หรือพาสเจอร์ไรซ์ โดยแบบพาสเจอร์ไรซ์จะทำให้คุณค่าต่อการปรุงอาหารและเศรษฐกิจลดลง
ตามธรรมเนียมแล้ว คำว่า คาเวียร์ ถูกใช้อิงถึงปลาสเตอร์เจียนแถวทะเลแคสเปียนกับทะเลดำ (คาเวียร์แบบปลาสเตอร์เจียนขาว, ออสเซตรา และเซฟรูกา) ขึ้นอยู่กับประเทศ บางครั้ง คาเวียร์ อาจอิงถึงปลาสเตอร์เจียนหรือปลาสายพันธ์อื่น เช่นปลาแซลมอน, ปลาเรนโบว์เทราต์, ปลาเทราต์, ปลาลัมป์ฟิช, ปลาน้ำจืดสีขาว, หรือปลาคาร์ป

**ดูเพิ่ม**
 ปลาสเตอร์เจียน

**อ้างอิง**

**แหล่งข้อมูลอื่น**
  การปรุงรสคาเวียร์-  อาหารหรูของคนรวยที่ DISTIL date=2005-11-13 
หมวดหมู่:อาหารทะเล
หมวดหมู่:อาหารจากเนื้อปลา
หมวดหมู่:ไข่ (อาหาร)
โคลอี ดาว

โคลอี ดาว (Chloe Dao, เกิด พ.ศ. 2514 ในปากเซ ประเทศลาว) เป็นนักออกแบบเสื้อผ้าชาวอเมริกัน ชนะเลิศจากรีอัลลิตีโชว์ โปรเจกต์รันเวย์ ในปี พ.ศ. 2549 โดยชนะซานติโน ไรซ์ และ แดเนียล วอโซวิก ในรอบสุดท้าย ปัจจุบันโคลอีเปิดบูติกชื่อ ล็อตเอต (Lot 8) ที่เมือง ฮิวสตัน รัฐเท็กซัส
ครอบครัวของโคลอีย้ายมาจากประเทศลาวในช่วงสงครามเวียดนามในปี พ.ศ. 2522 จนกระทั่งโคลอีโตได้เข้าศึกษาที่มหาวิทยาลัยฮิวสตัน ในสาขาการบริหารธุรกิจ ภายหลังจากที่เรียนได้ 1 ปีครึ่ง โคลอีได้ตัดสินใจลาออกจากมหาวิทยาลัยและได้เข้าเรียนที่ วิทยาลัยชุมชนฮิวสตัน ในด้านการออกแบบเสื้อผ้าแทน ซึ่งภายหลังโคลอีได้ย้ายมาเรียนต่อที่ สถาบันเทคโนโลยีแฟชัน (Fashion Institute of Technology) ในเมืองนิวยอร์ก และจบการศึกษาในปี พ.ศ. 2537 ในสาขาการออกแบบลวดลาย

**แหล่งข้อมูลอื่น**
  ชีวประวัติจากเว็บโปรเจกต์รันเวย์ จากช่องโทรทัศน์บราโว date=2006-02-28 -  Lot 8  date=2007-01-15 -  บทสัมภาษณ์โคลอี จาก นิตยสารฟอรบส์
หมวดหมู่:นักออกแบบเสื้อผ้าชาวอเมริกัน
หมวดหมู่:ชาวอเมริกันเชื้อสายลาว
หมวดหมู่:ชาวอเมริกันเชื้อสายเวียดนาม
มหาวิทยาลัยคาร์เนกีเมลลอน

อาคารเรียนคณะวิทยาการคอมพิวเตอร์ ไฟล์:Andrew Carnegie, three-quarter length portrait, seated, facing slightly left, 1913.jpg|thumb|right|200px|แอนดรูว์ คาร์เนกี ผู้ก่อตั้งวิทยาลัยเทคนิคคาร์เนกี
มหาวิทยาลัยคาร์เนกีเมลลอน (Carnegie Mellon University) เป็นมหาวิทยาลัยเอกชน ตั้งอยู่ในเมืองพิตซ์เบิร์ก รัฐเพนซิลเวเนีย ประเทศสหรัฐอเมริกา ก่อตั้งในปี พ.ศ. 2510 โดยสถาบันเทคโนโลยีคาร์เนกี และสถาบันวิจัยอุตสาหกรรมเมลลอน คาร์เนกีเมลลอนมีชื่อเสียงในฐานะมหาวิทยาลัยชั้นนำของโลกในด้านการผลิตหุ่นยนต์อุตสาหกรรม วิทยาการคอมพิวเตอร์ วิศวกรรมคอมพิวเตอร์ และการแสดง
บุคลากรจากคาร์เนกีเมลลอนได้รับรางวัลโนเบล 20 รางวัล รางวัลทัวริง 13 รางวัล รางวัลเอมมี 124 รางวัล รางวัลโทนี 47 รางวัล และรางวัลออสการ์ 10 รางวัล
ผลงานโดดเด่นของบรรดาศิษย์เก่าคาร์เนกีเมลลอนได้แก่ การผลิตรถยนต์ไร้คนขับ การคิดค้นโปรแกรมจาวา และการพัฒนาปัญญาประดิษฐ์ หรือ เอไอ ชิ้นแรกของโลกที่เป็นจุดเริ่มต้นให้คอมพิวเตอร์คิดและแก้ไขปัญหาได้คล้ายมนุษย์จนเกิดประโยชน์ในวงการต่างๆมากมาย ทั้งในแวดวงธุรกิจ การแพทย์ และการพัฒนาสังคม เป็นต้น
มหาวิทยาลัยคาร์เนกีเมลลอน ได้เข้ามาจัดการศึกษาในประเทศไทยร่วมกับสถาบันเทคโนโลยีพระจอมเกล้าเจ้าคุณทหารลาดกระบัง ในรูปแบบสถาบันร่วม (Joint Institute) ภายใต้ชื่อมหาวิทยาลัยซีเอ็มเคแอล (CMKL University)

**ดูเพิ่ม**
 แอนดรูว์ คาร์เนกี

**อ้างอิง**

**แหล่งข้อมูลอื่น**
  Carnegie Mellon Athletics website
คาร์เนกีเมลลอน
ม้าม

ภาพจำลองภายในม้าม (Gray's Anatomy)
ม้าม (spleen) เป็นอวัยวะในร่างกายสัตว์เลี้ยงลูกด้วยนม มีรูปทรงเรียวรี คล้ายเมล็ดถั่ว เป็นอวัยวะที่ขจัดเชื้อโรคและเซลล์เม็ดเลือดแดงที่ตายแล้วออกจากกระแสเลือด ม้ามจะอยู่บริเวณช่องท้องส่วนบน ใต้กะบังลมทางซ้าย และอยู่ใกล้กับตับอ่อน และไตซ้าย ถูกยึดติดไว้กับเยื่อบุช่องท้อง ม้ามมีขนาดแตกต่างกันไปในแต่ละบุคคล โดยในวัยผู้ใหญ่ ม้ามจะมีความยาวประมาณ 13 เซนติเมตร (ประมาณ 5 นิ้ว) และจะมีความกว้างประมาณ 10 เซนติเมตร (4 นิ้ว) และหนาประมาณ 3.8 เซนติเมตร (1.5 นิ้ว) และมีน้ำหนักประมาณ 200 กรัม (7 ออนซ์) หลอดเลือดที่เข้าสู่ม้ามคือ หลอดเลือดสเปลนิกอาร์เตอร์รี่ (splenic artery) และเลือดจากม้ามจะไหลเข้าสู่ตับ

**สรีรวิทยาของม้าม**
ม้ามทำหน้าที่ในการดึงเอาธาตุเหล็กจากฮีโมโกลบินของเซลล์เม็ดเลือดแดง นำมาใช้ในร่างกาย และยังทำหน้าที่เอาของเสียออกจากกระแสเลือดในรูปของน้ำปัสสาวะเช่นเดียวกับที่ตับ ม้ามสร้างแอนตีบอดี ในการต่อต้านเชื้อโรค และยังผลิตเซลล์เม็ดเลือดแดงขึ้นมาใหม่ได้ด้วย ในสัตว์เลี้ยงลูกด้วยนมบางชนิด (ยกเว้นมนุษย์) ม้ามจะทำหน้าที่เก็บเซลล์เม็ดเลือดแดง และส่งไปยังกระแสเลือด เพื่อควบคุมปริมาณเซลล์เม็ดเลือดแดง ในกรณีที่เสียเลือดมาก ในทารกที่ยังไม่คลอด ม้ามมีหน้าที่หลักในการสร้างเซลล์เม็ดเลือดแดง และหลังจากคลอด หน้าที่นี้จะเป็นหน้าที่ของไขกระดูกแทน แต่ถ้าไขกระดูกทำงานได้น้อยลงเนื่องจากโรคบางอย่าง ม้ามจะทำหน้าที่ในการสร้างเซลล์เม็ดเลือดแดงอีกครั้งหนึ่ง

**โรคของม้าม**
อาการหลายชนิดมีผลต่อม้าม เช่น Splenomegaly (อาการม้ามโตผิดปกติ) อาการนี้เป็นอาการที่บอกถึงการมีแบคทีเรีย ปรสิต หรือไวรัสติดเชื้อในร่างกาย เช่น เชื้อวัณโรค เชื้อมาลาเรีย ข้อต่ออักเสบ ฯลฯ โรคนี้ยังอาจเกิดจากโรคตับแข็งได้, Hypersplenism (อาการม้ามทำงานผิดปกติหรือทำงานมากเกินปกติ) โรคนี้ทำให้การกำจัดเซลล์เม็ดเลือดแดงเพิ่มสูงขึ้น ซึ่งส่งผลให้เกิดโรคโลหิตจางแทรกซ้อนขึ้นมา นอกจากนี้ ภาวะม้ามเลือดออกอาจชี้ถึงภาวะโลหิตจาง และการขาดธาตุเหล็กอีกด้วย และมะเร็งในม้าม
อาการม้ามผิดปกติต่างๆ อาจรักษาโดยการฉายรังสี หรือใช้ยาคอร์ริโคสเตียรอยด์ หรือบางโรคที่ร้ายแรงก็จะทำการผ่าตัดเปลี่ยนม้าม ในกรณีที่ม้ามเกิดการแตกหรือฉีกขาด จะทำให้เชื้อโรคในม้ามไหลกลับเข้าสู่กระแสเลือดเกือบทั้งหมด จึงเป็นสาเหตุทำให้ผู้ที่ม้ามแตกหรือฉีกขาดจากอุบัติเหตุเสียชีวิต
ในปัจจุบัน ยังไม่มีม้ามเทียมที่สามารถเปลี่ยนทดแทนเมื่อม้ามในร่างกายไม่สามารถทำงานได้ตามปกติ

**อ้างอิง**
 สสวท., กระทรวงศึกษาธิการ:หนังสือเรียนสาระการเรียนรู้พื้นฐานและเพิ่มเติม ชีววิทยา เล่ม 3,4 ; 2544
หมวดหมู่:ต่อม
หมวดหมู่:อวัยวะ
หมวดหมู่:ท้อง
หมวดหมู่:ระบบน้ำเหลือง
หมวดหมู่:ระบบไหลเวียนโลหิต
หมวดหมู่:โลหิตวิทยา
สิ่งประดิษฐ์

สิ่งประดิษฐ์ เป็นอุปกรณ์ วิธีการ องค์ประกอบหรือกระบวนการที่ไม่เหมือนอย่างอื่นหรือแปลกใหม่ กระบวนการสิ่งประดิษฐ์เป็นกระบวนการภายในกระบวนการวิศวกรรมโดยรวมและการพัฒนาผลิตภัณฑ์ สิ่งประดิษฐ์การเป็นการปรับปรุงเครื่องจักรหรือผลิตภัณฑ์หรือกระบวนการใหม่สำหรับการสร้างวัตถุหรือผลลัพธ์อย่างหนึ่งก็ได้ งานดังกล่าวเป็นสิ่งใหม่และไม่ชัดเจนแก่ผู้อื่นที่มีทักษะในสาขาเดียวกัน ผู้ประดิษฐ์สิ่งประดิษฐ์เรียกว่า นักประดิษฐ์
สิ่งประดิษฐ์ดังกล่าวสามารถจดสิทธิบัตรได้ สิทธิบัตรเป็นการคุ้มครองสิทธิในทรัพย์สินทางปัญญาของนักประดิษฐ์ตามกฎหมาย และรับรองว่าสิ่งประดิษฐ์ตามอ้างนั้นเป็นสิ่งประดิษฐ์จริงตามกฎหมาย กฎและข้อกำหนดสำหรับการจดสิทธิบัตรสิ่งประดิษฐ์แตกต่างกันได้ตามประเทศ และกระบวนการได้มาซึ่งสิทธิบัตรนั้นมักมีค่าใช้จ่ายสูง
อีกความหมายหนึ่งของสิ่งประดิษฐ์ คือ สิ่งประดิษฐ์ทางวัฒนธรรม ซึ่งเป็นชุดพฤติกรรมทางสังคมที่เป็นประโยชน์อย่างนวัตกรรมที่บุคคลรับมาและส่งต่อให้ผู้อื่น สิ่งประดิษฐ์มักเป็นองค์ประกอบสำคัญของความคิดสร้างสรรค์ทางศิลปะและการออกแบบ

**อ้างอิง**
หมวดหมู่:เทคโนโลยี
หมวดหมู่:การสร้างสรรค์
หมวดหมู่:การ์ตูนญี่ปุ่นแนวโชโจะ

หมวดหมู่นี้รวบรวมการ์ตูนญี่ปุ่นแนวโชโจะ
หมวดหมู่:การ์ตูนญี่ปุ่นแบ่งตามแนว
หมวดหมู่:การ์ตูนญี่ปุ่นแนวโจเซ

หมวดหมู่นี้รวบรวมการ์ตูนญี่ปุ่นแนวโจะเซ
หมวดหมู่:การ์ตูนญี่ปุ่นแบ่งตามแนว
หมวดหมู่:การ์ตูนญี่ปุ่นสำหรับเด็ก

หมวดหมู่นี้รวบรวมการ์ตูนญี่ปุ่นสำหรับเด็ก
หมวดหมู่:การ์ตูนญี่ปุ่นแบ่งตามแนว
ซีเบก

ซีเบก (Jībekku; Xebec) เป็นบริษัทผลิตภาพยนตร์แอนิเมชันสัญชาติญี่ปุ่นในเครือ โปรดักชันไอจี โดยผลิตภาพยนตร์การ์ตูนชุดสำหรับฉายทางโทรทัศน์เป็นหลัก ผลงานที่มีชื่อเสียงของซีเบค ได้แก่ คิโดเซ็นคันนาเดชิโก, บ้านพักอลเวง เป็นต้น

**ผลงาน**

**ภาพยนตร์การ์ตูนชุด**
 นางฟ้าขวดโหล- ดี.ไอ.ซี.อี.- ดี.เอ็น.แองเจิ้ล- ไดการ์ด- เอเรเมนทาร์ เจเร็ด- สงครามเวหา ฟาฟเนอร์- ฮันนี่แอนด์โคลเวอร์ (บางส่วน)- เร็ทสึแอนด์โก- บ้านพักอลเวง- ริคุโจโบเอไทมาโอะจัง- คิโดเซ็นคันนาเดชิโกะ- คุณครูจอมเวทย์ เนกิมะ!- ร็อคแมนเอ็กเซ่
** ร็อคแมนเอ็กเซ่
** ร็อคแมนเอ็กเซ่ AXESS
** ร็อคแมนเอ็กเซ่ Stream
** ร็อคแมนเอ็กเซ่ BEAST
** ร็อคแมนเอ็กเซ่ BEAST+- ริวเซย์โนะร็อคแมน
** ริวเซย์โนะร็อคแมน ไทรบ์- นักซิ่งสายฟ้า Let's & Go
** นักซิ่งสายฟ้า Let's & Go
WGP
** นักซิ่งสายฟ้า Let's & Go
MAX- เมกามิโคโฮเซ- ชาแมนคิง- บาคุเร็ทสึฮันเตอร์- โจโซคุสปินเนอร์- ไคเค็ทสึโจคิทันเทดัน- อุจูโนะสเตลเวีย- ซูเปอร์บีดาแมน- เทลส์ออฟอีเทอร์เนีย ดิ แอนิเมชัน- เดอะเติร์ท- ซอยด์ หุ่นรบไดโนเสาร์- มือขวากับขาโจ๋- นักรบเหล็กเทวะ- ติงต๊องพิทักษ์โลก มาโอะจัง- สุดแรงปั่น- คาโนค่อน จิ้งจอกสาวสุดจี๊ด- To Love-Ru- Clockwork Planet

**โอวีเอ**
 เกคิกังการ์ III- บาคุเร็ทสึฮันเตอร์- แบล็กโคลเวอร์

**ภาพยนตร์การ์ตูนเรื่องยาว**
 คิโดเซ็นคันนาเดชิโกะ: เดอะพรินซ์ออฟดาร์คเนส- เร็ทสึแอนด์โก

**แอนิเมชันสำหรับเกม**
 คิโดเซ็นคันนาเดชิโกะ- มาครอส VFX- มาครอส 8- ร็อคแมน 8 เมทัลฮีโร่ส์- ร็อคแมน X4- บาคุเร็ทสึฮันเตอร์- อิเรกกูลาร์ฮันเตอร์ X

**แหล่งข้อมูลอื่น**
  เว็บไซต์อย่างเป็นทางการ date=2006-04-11  

หมวดหมู่:บริษัทอนิเมะ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
อินเทอร์พรีเตอร์

อินเทอร์พรีเตอร์ (interpreter) หรือ โปรแกรมแปลคำสั่ง, ตัวแปลคำสั่ง  หมายถึงโปรแกรมคอมพิวเตอร์ที่ทำงานตามชุดคำสั่งที่เขียนไว้ทันที ซึ่งไม่เหมือนกับคอมไพเลอร์ (compiler) ที่แปลชุดคำสั่งจากภาษาคอมพิวเตอร์ภาษา 
หนึ่งไปเป็นอีกภาษาหนึ่งก่อนทำงาน (โดยส่วนมากจะแปลเป็นภาษาเครื่อง)
โดยทั่วไปแล้วการทำงานของโปรแกรมผ่านอินเทอร์พรีเตอร์จะช้ากว่าทำงานจากโปรแกรมที่ผ่านการแปลโปรแกรมเป็นภาษาเครื่องแล้ว เพราะอินเทอร์พรีเตอร์จะต้องแปลแต่ละคำสั่งในระหว่างการทำงานว่าจะต้องทำอะไรต่อไป
ตัวอย่างภาษาที่มีการใช้อินเทอร์พรีเตอร์ เช่น ภาษาเบสิก, ภาษาเพิร์ล, ภาษาพีเอชพี

**อ้างอิง**

หมวดหมู่:การทำภาษาโปรแกรมให้เกิดผล
โชเน็นแม็กกาซีน

โชเน็นแม็กกาซีนรายสัปดาห์ (Shūkan Shōnen Magajin) หรือมักจะเรียกกันว่า โชเน็นแม็กกาซีน เป็นนิตยสารการ์ตูนภาษาญี่ปุ่นตีพิมพ์โดยสำนักพิมพ์โคดันฉะ เริ่มตีพิมพ์ฉบับแรกเมื่อวันที่ 17 มีนาคม พ.ศ. 2502 มีกลุ่มเป้าหมายเป็นนักเรียนมัธยมปลายและนักศึกษามหาวิทยาลัย

**การ์ตูนที่กำลังตีพิมพ์ในโชเน็นแมกกาซีน**

**การ์ตูนที่มีชื่อเสียงที่ตีพิมพ์ในโชเน็นแม็กกาซีน**
ขื่อการ์ตูนที่พิมพ์ด้วยตัวหนาเป็นการ์ตูนที่มีชื่อเสียงมาก

**2502-2510**
 ชิเด็นไค โนะ ทากะ (2506-2508, เท็ตสึยะ จิบะ)- เอทแมน (2506-2509)- W3 (2508) *ตีพิมพ์เพียงแค่ 6 ตอน หลังจากนั้นโชเน็นแม็กกาซีนก็ไม่ตีพิมพ์ผลงานของ โอซามุ เทซุกะ อีกเลยเป็นเวลากว่า 10 ปี - ไซบอร์ก 009 (2508) *เฉพาะตอนที่สอง- เกะ เกะ เกะ โนะ คิทาโร่ (2509-2514)- เคียวจิน โนะ โฮชิ (2509-2514, อิกกิ คาจิวาระ, โนโบรุ คาวาซากิ)- เท็นไซ บาคาบอน (2510-?, ฟุจิโอะ อาคาสุกะ)

**2511-2520**
 โจ สิงห์สังเวียน (2511-2516)- ไอ้มดแดง (2514)- หน้ากากเสือ (2514, อิกกิ คาจิวาระ, นาโอกิ สึจิ)- คาราเต้ บากะ อิจิได (2514-2520, อิกกิ คาจิวาระ, จิโระ สุโนดะ, โจยะ คาเงมารุ)- เดวิลแมน (2515-2516)- ไวโอเลนซ์ แจ็ค (2516-2517, โกะ นาไง)- สุริคิจิ ซันเป (2516-2526, ทาคาโอะ ยากุจิ)- มิทสึเมะ กะ โทรุ (2517-2521, โอซามุ เทซุกะ)- เมมอน! ไดซันยาคิวบุ (2520-2536)

**2521-2530**
 โชเน็นจิได (2521-2523, ฟูจิโกะ ฟูจิโอะ)- ข้าชื่อโคทาโร่ (2525-2544)- บาริ บาริ เด็นเซ็ตสึ (2526-2534)- มิสเตอร์อะจิกโกะ (2526-2529, ไดสุเกะ เทราซาวะ)

**2531-2540**
 โจ สิงห์สังเวียน (2532-ปัจจุบัน)- บอยส์ บี... (2534-2544)- คินดะอิจิกับคดีฆาตกรรมปริศนา (2535-2543) and โรงเรียนนักสืบ Q (2544-2548)- สมองกลคนสวย (2537) *ย้ายไปตีพิมพ์ในโชเน็นแม็กกาซีนเปเชียล- ยอดกุ๊กแดนมังกร (2540-2542, เอ็ทสึชิ โอกาวะ) *ย้ายไปลงในโชเน็นแม็กกาซีนสเปเชียลแล้วกลับมาลงในโชเน็นแม็กกาซีนอีกครั้ง- GTO (2540-2543)

**2541-ปัจจุบัน**
 บ้านพักอลเวง (2541-2544)- เก็ทแบกเกอร์ (2542-ปัจจุบัน)- เคียว (2542-ปัจจุบัน)- เรฟ (2542-2548)- คุโรมาตี้ (2543-ปัจจุบัน)- สกูลรัมเบิ้ล สูตรรักฉบับนักเรียน (2545-ปัจจุบัน)- คุณครูจอมเวทย์ เนกิมะ! (2546-ปัจจุบัน)- สึบาสะ สงครามเทพข้ามมิติ (2546-ปัจจุบัน)- ขาคู่ ทะลุฟ้า (2547-ปัจจุบัน)- พาสเทล (2545-2546) *ย้ายไปตีพิมพ์ในโชเน็นแม็กกาซีนสเปเชียล- ลุ้นรักตามสายลม (2547-2550)- โคมะโคมะ (2548-ปัจจุบัน)- ศึกจอมเวทอภินิหาร (2549-2560)- บ้านของเสียงหัวใจ (2551-ปัจจุบัน)- จีทีโอ คุณครูพันธุ์หายาก ภาค Shonan 14 Days (2552-ปัจจุบัน)

**แหล่งข้อมูลอื่น**
  เว็บไซต์อย่างเป็นทางการ (ญี่ปุ่น)
ชโเน็นแม็กกาซีน
หมวดหมู่:มังงะ
หมวดหมู่:การ์ตูนญี่ปุ่น
สวนหลวง ร.9

สวนหลวง ร.9 (Suan Luang Rama IX) เป็นสวนสาธารณะระดับเมืองและสวนพฤกษศาสตร์ที่ใหญ่ที่สุดในกรุงเทพมหานคร มีพื้นที่ประมาณ 500 ไร่ อยู่ในแขวงหนองบอน เขตประเวศ ทางตะวันออกของกรุงเทพมหานคร จัดสร้างเพื่อสร้างเพื่อน้อมเกล้าน้อมกระหม่อมถวายพระบาทสมเด็จพระมหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 โดยศาสตราจารย์กิตติคุณ เดชา บุญค้ำ เป็นประธานออกแบบงานภูมิทัศน์ ส่วนหอรัชมงคลซึ่งจัดเป็นสัญลักษณ์สำคัญของสวนหลวง ร.9 ได้รับการออกแบบโดย หม่อมหลวงตรีทศยุทธ เทวกุล ปัจจุบันมี คุณหญิงสุชาดา ศรีเพ็ญ เป็นประธานคณะกรรมการบริหารสวนหลวง ร.๙
ในอนาคต สวนหลวง ร.9 จะเชื่อมต่อกับศูนย์กีฬาทางน้ำบึงหนองบอน เป็นสวนสาธารณะระดับมหานครมีพื้นที่รวมมากกว่า 1,144 ไร่ ในชื่อ สวนหลวง ร.10 โดยเป็นส่วนหนึ่งของโครงการเฉลิมพระเกียรติพระบาทสมเด็จพระวชิรเกล้าเจ้าอยู่หัว ในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567

**ภายในสวน**
บริเวณเฉลิมพระเกียรติ ประกอบด้วยหอรัชมงคล และอุทยานมหาราช ภายในหอรัชมงคลจัดแสดงเรื่องราวเกี่ยวกับพระราชกรณียกิจ และเครื่องใช้ส่วนพระองค์ สวนพฤกษศาสตร์ เป็นวัตถุประสงค์สำคัญในการจัดสร้างสวนหลวง ร.9 แห่งนี้ เนื้อที่รวม 150 ไร่ มีการจัดพันธุ์ไม้หลักอนุกรมวิธานและนิเวศวิทยา และยังเป็นที่รวบรวมไม้พันธุ์ต่าง ๆ ของไทย รวมทั้งไม้ที่หายาก และสมุนไพรต่าง ๆ พร้อมทั้งสวนนานาชาติ เช่น สเปน ฝรั่งเศส อิตาลี ญี่ปุ่น และอังกฤษ  เปิดให้เข้าชมตั้งแต่วันจันทร์-เสาร์ บริเวณนี้มีอาคารต่าง ๆ ดังนี้- หอพฤกษศาสตร์ เป็นที่เก็บรวบรวมตัวอย่างพันธุ์ไม้และเอกสารเกี่ยวกับพันธุ์ไม้ - อาคารถกลพระเกียรติ เป็นที่ประชุม สัมมนาทางวิชาการ และจัดกิจกรรมต่าง ๆ ตลอดปี- อาคารพันธุ์ไม้ทะเลทราย (จิโอเดสิกโดม) และภายนอกอาคารเป็นที่รวมพันธุ์ไม้ทะเลทราย และไม้อวบน้ำต่าง ๆ ทั้งในประเทศและต่างประเทศ- อาคารพันธุ์ไม้ในร่ม ภายในอาคารปลูกประดับด้วยไม้ในร่มนานาชนิด นอกจากนี้ยังมีเรือนเฟิร์นและกล้วยไม้ สำหรับรวบรวมพันธุ์เฟิร์นและกล้วยไม้ชนิดต่าง ๆ - ตระพังแก้วเก็บน้ำ มีเนื้อที่ 40 ไร่ เป็นที่พักเก็บน้ำเพื่อแก้ปัญหาน้ำท่วมขังบริเวณเมืองชั้นใน ใช้ประโยชน์เพื่อการกีฬาทางน้ำ ตลอดจนอนุรักษ์สัตว์น้ำ  มีบริการเรือพาย และจักรยานน้ำ- สวนรมณีย์ เนื้อที่ 50  ไร่ เป็นการจัดสวนเพื่อเลียนแบบธรรมชาติท้องถิ่น มีน้ำตก ลำธาร ตกแต่งด้วยวัสดุ พันธุ์ไม้ดอกไม้ประดับ และสัญลักษณ์เฉพาะท้องถิ่นนั้น ๆ บริเวณนี้ยังมีสวนจีน ซึ่งสถานเอกอัครราชทูตจีนประจำประเทศไทยสร้างน้อมเกล้าฯ ถวายเป็นราชสักการะแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสวนเชิงผา- สวนน้ำ เนื้อที่ 40 ไร่ เป็นที่รวบรวมพันธุ์ไม้น้ำสวยงามหลากชนิดปลูกไว้ในลำธาร และบริเวณริมสองฝั่ง- สนามราษฎร์ และ ลานอเนกประสงค์ เนื้อที่ประมาณ 70 ไร่ ประกอบด้วยพื้นที่ลานสนามกว้าง และเวทีกลางแจ้ง เป็นสถานที่จัดการแสดงทางวัฒนธรรม ประเพณีและประกวดผลิตผลทางการเกษตร- อาคารพันธุ์ไม้ทะเลทราย เป็นที่รวบรวมพันธุ์ไม้ทะเลทราย และไม้อวบน้ำทั้งของไทย และต่างประเทศ
ระหว่างวันที่ 1-10 ธันวาคม ของทุกปี จะมีการจัดงาน งานพรรณไม้อร่ามสวนหลวง ร.9  จัดโดยมูลนิธิสวนหลวง ร.9 ร่วมกับสำนักสิ่งแวดล้อม กรุงเทพมหานคร

**ระเบียงภาพ**

**อ้างอิง**

**แหล่งข้อมูลอื่น**
  เว็บไซต์สวนหลวง ร.9-  พรรณไม้ในสวนหลวง ร.9 date=2007-03-10 -  ภาพพาโนรามา 360 องศา ของสวนหลวง ร.9-  ประวัติสวนหลวง ร.9 date=2006-04-08 
หมวดหมู่:สถานที่ที่ตั้งชื่อตามพระนามของพระบาทสมเด็จพระมหาภูมิพลอดุลยเดชมหาราช บรมนาถบพิตร
หลวง ร.9
หมวดหมู่:อนุสาวรีย์และอนุสรณ์สถานของรัชกาลที่ 9
หมวดหมู่:สวนสาธารณะที่ก่อตั้งในปี พ.ศ. 2530
จังหวัดกุมมะ

จังหวัดกุมมะ (กุมมะเก็ง) เป็นจังหวัดหนึ่งในประเทศญี่ปุ่น อยู่ในเขตคันโต บนเกาะฮนชู มีเมืองหลวงชื่อมาเอบาชิ

**ประวัติ**
ในอดีตจังหวัดกุมมะและจังหวัดโทจิงิเป็นจังหวัดเดียวกันเรียกว่าจังหวัดเคนุ ซึ่งภายหลังได้ถูกแบ่งออกเป็นคามิเกนุ (เคนุเหนือ หรือกุมมะในปัจจุบัน) และชิโมเกนุ (เคนุใต้ หรือโทจิงิ) โดยเขตแดนนี้บางครั้งถูกกล่าวถึงในชื่อโจโม (Jōmō) ในประวัติศาสตร์ญี่ปุ่นกุมมะรู้จักในชื่อโคซูเกะ

**ภูมิศาสตร์และการปกครอง**
กุมมะเป็นจังหวัดบริเวณตะวันตกเฉียงเหนือของเขตคันโต โดยบริเวณส่วนมากมีลักษณะเป็นภูเขาในส่วนเหนือ และบริเวณส่วนใต้เป็นที่ราบซึ่งประชากรส่วนมากจะอาศัยอยู่ทิศใต้ของกุมมะติดต่อกับจังหวัดไซตามะ รูปร่างของแผนที่เขตแดนกุมมะถูกเรียกว่ามีลักษณะเหมือนนกกระสากางปีกบิน จังหวัดกุมมะไม่มีชายฝั่งทะเล โดยเขตแดนของจังหวัดกุมมะติดต่อกับจังหวัดต่าง ๆ ดังนี้- ทิศเหนือ ติดต่อกับจังหวัดนีงาตะและฟูกูชิมะ- ทิศตะวันออก ติดต่อกับจังหวัดโทจิงิ- ทิศใต้ ติดต่อกับจังหวัดไซตามะ- ทิศตะวันตก ติดต่อกับจังหวัดนางาโนะ

**เขตการปกครอง**
จังหวัดกุมมะประกอบด้วย 12 นคร 7 อำเภอ 15 เมือง และ 8 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 12 นครในจังหวัดกุมมะมีพื้นที่รวมกัน 2,892.74 ตารางกิโลเมตร หรือคิดเป็นร้อยละ 45.47 ของพื้นที่จังหวัด และมีประชากรรวม 1,678,998 คน หรือคิดเป็นร้อยละ 85.09 ของประชากรทั้งจังหวัด

**นคร**

**อำเภอ เมือง และหมู่บ้าน**
จังหวัดกุมมะมี 7 อำเภอ โดยแต่ละอำเภอมีเขตการปกครองต่าง ๆ ดังนี้

**เศรษฐกิจ**
อุตสาหกรรมหลักในกุมมะส่วนใหญ่จะเป็นอุปกรณ์ไฟฟ้าและอุปกรณ์รถยนต์ ซึ่งโรงงานอยู่ในบริเวณมาเอบาชิ นอกจากนี้ยังมีอุตสาหกรรมดั้งเดิมได้แก่ผ้าไหมและเกษตรกรรม

**กุมมะในบันเทิงคดี**
กุมมะปรากฏในเนื้อเรื่องของการ์ตูนเรื่องอินิเชียล D โดยเรื่องราวทั้งหมดในช่วงแรกและการแข่งขันรถบนภูเขาเกิดในกุมมะ และปรากฏในบางตอนของเรื่องยอดนักสืบจิ๋วโคนัน โดยมีสารวัตรยามามูระ มิซาโอะ เป็นตำรวจประจำท้องที่

**อ้างอิง**

**แหล่งข้อมูลอื่น**
  เว็บอย่างเป็นทางการ -  เว็บอย่างเป็นทางการ 

กุมมะ
ยูมิ คากาซุ

ยูมิ คากาซุ (Kakazu Yumi; ชื่อในวงการใช้อักษรฮิรางานะ かかず ゆみ) เป็นนักพากย์หญิงชาวญี่ปุ่น เธอเริ่มเข้าสู่วงการนักพากย์ตั้งแต่ปี พ.ศ. 2539 ซึ่งบทแรกที่ได้พากย์คือ ซาล่า ใน กันดั้มเอ็กซ์ และหลังจากนั้นก็มีผลงานอย่างต่อเนื่องมาตลอด โดยล่าสุด ในปี พ.ศ. 2548 เธอได้รับบทเป็น ชิซุกะ ใน โดราเอมอน ฉบับสร้างใหม่

**ประวัติ**
 วันเกิด : 18 มิถุนายน พ.ศ. 2516- บ้านเกิด : จังหวัดไซตามะ ประเทศญี่ปุ่น - สังกัด : เก็งคิโปรเจกต์ 

**ผลงาน**

**งานแอนิเมชัน**
 กันดั้มเอ็กซ์ รับบทเป็น ซาล่า ไทเรล- อากิฮาบาระ เด็งโนงุมิ (Cyberteam in Akihabara) รับบทเป็น ไดคังยามะ ฮาโตโกะ หรือ ดาร์คพีเจียน- ตำนานเทพประยุทธ์ รับบทเป็น หลาจี่- AYA ตำนานนางฟ้า รับบทเป็น มิคาเงะ อายะ- แวนเดรด  (Vandread) รับบทเป็น ดีต้า ลีเบไล- ฮิคารุเซียนโกะ รับบทเป็น ฟูจิซากิ อาคาริ- เทพอสูรจิ้งจอกเงิน รับบทเป็น อายาเมะ- โตเกียวเหมียวเหมียว รับบทเป็น ไอซาวะ มินต์- ซิสเตอร์พรินเซส รับบทเป็น ฮารุกะ- อาวุธสุดท้ายคือเธอ รับบทเป็น ซาโตมิ- อภินิหารหุ่นพลังเพลิง โกดันน่า รับบทเป็น ฟูจิมูระ ชิซึรุ- อินิเชียลD รับบเทป็น ซายูกิ- สตราทอสโฟร์ รับบทเป็น ฮอนโจ มิคาเซะ- ราเซฟอน รับบทเป็น อาซาฮินะ ฮิโรโกะ- แขนกล คนแปรธาตุ รับบทเป็น ไลล่า, ดันเต้- เทพมรณะ รับบทเป็น ริริน- เคียวคาระ มาโอ! รับบทเป็น ชิบุยะ มิโกะ (แม่ของยูริ)- อควอเรียน สงครามหุ่นศักดิ์สิทธิ์ รับบทเป็น ซิลเวีย เดอ อลิเซีย- FFVII AC รับบทเป็น ยุฟฟี่ คิซารางิ- ซูเปอร์โรบ็อตไทเซ็น ออริจินอล เจเนอเรชั่น (OVA) รับบทเป็น เซโอล่า ชไวต์เซอร์- โดราเอมอน (พ.ศ. 2548) รับบทเป็น มินาโมโตะ ชิซุกะ

**งานเกม**
 แอร์ไกซ์ รับบทเป็น ยุฟฟี่ คิซารางิ- โนแอล ลา เนจ (NOёL ~La neige~) รับบทเป็น ทาจิบานะ ยูมิ- ซามูไรสปิริตส์ ชินโช (พ.ศ. 2542) รับบทเป็น มิโคโตะ- เดอะ คิง ออฟ ไฟท์เตอร์ส รับบทเป็น คูล่า ไดมอนด์- เมโมรี่ออฟ ~โซเระคาระ~ รับบทเป็น ฟูจิวาระ มิยาบิ- ซูเปอร์โรบ็อตไทเซ็น รับบทเป็น ซาล่า ไทเรล, เซโอล่า ชไวต์เซอร์- True Love Story Summer Days, and yet... รับบทเป็น อาริโมริ ซาโตมิ- คิงด้อมฮาร์ทส รับบทเป็น ยุฟฟี่ คิซารางิ- เดิร์จ ออฟ เซอร์เบรัส:ไฟนอลแฟนตาซี VII รับบทเป็น ยุฟฟี่ คิซารางิ

**แหล่งข้อมูลอื่น**
  ประวัติส่วนตัวในเว็บมารีนเอนเตอร์เทนเมนต์ date=2006-04-11  

**อ้างอิง**
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดไซตามะ
หมวดหมู่:นักพากย์หญิงจากจังหวัดไซตามะ
ฮิเดยูกิ โฮริ

ฮิเดยูกิ โฮริ (Hori Hideyuki) เป็นนักพากย์ชายที่มีชื่อเสียงคนหนึ่งของประเทศญี่ปุ่นที่อยู่ในวงการมานานหลายปี และมีผลงานเป็นที่รู้จักมากมาย และเป็นน้องชายของยูกิโตชิ โฮริ ซึ่งเป็นนักพากย์ด้วยเช่นกัน

**ผลงาน**

**งานแอนิเมชัน**
 หน้ากากเสือ 2 รับบทเป็น อาคุ ทัตสึโอะ หรือ หน้ากากเสือรุ่นที่ 2- คินนิคุแมน รับบทเป็น วอร์สแมน- คินนิคุแมน 2 รับบทเป็น คินโคสึแมน- จอร์จี้ เจ้าหญิงน้อย (Lady Georgie) รับบทเป็น อาเบล- หมัดเทพเจ้าดาวเหนือ รับบทเป็น ริวกะ ดาวหมาป่า- เซนต์เซย่า รับบทเป็น ฟินิกซ์ อิคคิ- ดราก้อนบอล Z และ ดราก้อนบอล ไค รับบทเป็น กีนิว- โรงเรียนลูกผู้ชาย รับบทเป็น สึรุงิ โมโมทาโร่- โดราเอมอน ตอนเผชิญอัศวินไดโนเสาร์ รับบทเป็น อัศวินบันโฮ- ภูตลมโคจิโร่ รับบทเป็น เรียวม่า- โซริวเด็น (Legend of the Dragon Kings) รับบทเป็น  ริวโด ฮาจิเมะ- ไดตะลุยแดนเวทมนตร์ รับบทเป็น ฮุนเคล- จอมเกบลูส์ รับบทเป็น มาเอดะ ไทซน- กินงะเอยูเด็นเซ็ตสึ (Legend of the Galactic Heroes) รับบทเป็น แม็กซิมิเลียน ฟอน คาสทร็อป- ชู้ต! รับบทเป็น คาโน่ ริวจิ- ซากาโมโต้ เรียวม่า รับบทเป็น ทาเคจิ ฮัมเปตะ- ไอดอล โบเอไต ฮัมมิ่งเบิร์ด รับบทเป็น โทเรอิชิ ยูมะ- จีกันดั้ม รับบทเป็น ชวาซ บรูเดอร์, เคียวจิ กัช- แบล็คแจค รับบทเป็น เทะซึกะ- กัปตันซึบาสะ J รับบทเป็น โรแบร์โต้ ฮอนโก- ตำรวจสาวพันธุ์ซ่า รับบทเป็น สไตรค์แมน- เทพอสูรจิ้งจอกเงิน รับบทเป็น โทคาจิน- กันดั้มซี้ด รับบทเป็น จอร์จ เกลนน์- กันดั้มซี้ดเดสทินี รับบทเป็น ลอร์ดจิบรีล- อย่างนี้ต้องเอาคืน (Get Backers) รับบทเป็น คุรุสึ มาซากิ- สงครามเวหา ฟาฟเนอร์ รับบทเป็น ฮิโนะ มิจิโอะ- แบล็คแคท รับบทเป็น เบิร์ซ โร้คฟอร์ท- ดิจิมอนครอสวอร์ส รับบทเป็น โดรุบิ๊คคุมอน

**งานเกม**
 อีส (YS) 1, 2, 4 รับบทเป็น คีธ แฟคท์- อีส (YS) 3 รับบทเป็น เชสเตอร์- SD กันดั้ม G เจเนอเรชั่น รับบทเป็น ชวาซ บรูเดอร์, เคียวจิ กัช- ซูเปอร์โรบ็อตไทเซ็น รับบทเป็น ชวาซ บรูเดอร์- แลงกริซเซอร์ 1&2 รับบทเป็น คีธ- แลงกริซเซอร์ 5 รับบทเป็น โอเมก้า (Ω-137)- เดด ออร์ อะไลฟ์ รับบทเป็น ริว ฮายาบุสะ- นินจาไกเด็น รับบทเป็น ริว ฮายาบุสะ- เพอร์โซนา 3 รับบทเป็น ชูจิ อิคุตซึกิ

**งานพากย์โทกูซัตสึ**
โบเคนเจอร์ รับบทเป็น ไดเคนจิน ซูบัน

**แหล่งข้อมูลอื่น**
  ประวัติส่วนตัวในเว็บต้นสังกัด (อาโอนิโปรดักชัน) date=2006-04-22  - 869
หมวดหมู่:นักพากย์ชายชาวญี่ปุ่น
หมวดหมู่:บุคคลจากโตเกียว
จันทรา คชหิรัญ

จันทรา  คชหิรัญ นักร้องกลุ่มขวัญดาวภายใต้การดูแลของ รัก รักพงษ์ บันทึกแผ่นเสียงเพลง"ไม่ลืมบางมด"คู่กับ เกศิณี วงษ์ภักดี ในจังหวะโบเลโร่ ซึ่งเป็นเพลงประจำมหาวิทยาลัยเทคโนโลยีพระจอมเกล้าธนบุรี

**ประวัติ**
จันทรา  คชหิรัญ เกิดเมื่อวันที่ 31 มีนาคม พ.ศ. 2490 ที่กรุงเทพมหานคร เป็นธิดาของ นายเจือ กับ นางช้อย คชหิรัญ เป็นหลานปู่ ขุนจงใจหาญ(แม้น คชหิรัญ)          
จันทรา  คชหิรัญ  สมรสกับ พันโท โกเสียร ศรีใส มีบุตรสาว 2 คนคือ- นางสาววรัญญา คชหิรัญ- นางสาวจันทร์จิรา คชหิรัญ  
หมวดหมู่:นักร้องหญิงชาวไทย
หมวดหมู่:บุคคลจากกรุงเทพมหานคร‎‎
หลอดดูด

หลอดดูด
หลอดดูด เป็นอุปกรณ์ในการดูดของเหลว มักใช้กับเครื่องดื่ม โดยทั่วไปหลอดดูดจะเป็นท่อผอมและยาว ทำจากพลาสติก (มักจะเป็น PP-polypropylene) มีทั้งหลอดดูดตรง และหลอดดูดที่สามารถงอตรงปลายได้ เพื่อให้ดูดเครื่องดื่มได้ง่ายขึ้น เมื่อดูดเครื่องดื่ม เราจะนำปลายข้างหนึ่งใส่ลงในเครื่องดื่ม อีกข้างหนึ่งใส่ปาก โดยมักจะใช้มือจับไว้ด้วย เมื่อกล้ามเนื้อบริเวณปากทำการออกแรงดูด ทำให้ความดันอากาศภายในปากลดลง ความดันอากาศรอบเครื่องดื่มซึ่งมีมากกว่าจะดันเครื่องดื่มให้ไหลเข้าไปในหลอดดูดเข้าสู่ปาก หลอดดูดถูกคิดค้นโดยชาวสุเมเรียน โดยใช้ในการดื่มเบียร์ หลอดดูดในรูปแบบปัจจุบันคิดค้นในปี พ.ศ. 2431
หมวดหมู่:เครื่องครัว

**ประวัติ**
หลอดดูดถูกคิดค้นโดยชาวสุเมเรียน โดยใช้ในการดื่มเบียร์ เพื่อเลี่ยงเศษตะกอนจากการหมัก หลอดที่เก่าที่สุดพบที่สุสานชาวสุเมเรียน อายุ 3000 ปีก่อนคริสตการ เป็หลอดทองประดับด้วยแลพิสแลซูลี ชาวอาร์เจนตินาและข้างเคียงใช้เครื่อฃมือเหล็กคล้าย ๆ กันเรียกว่า bombilla ใช้เป็นทั้งหลอดและตะแกรงสำหรับดื่มชาเมท (Yerba mate) หลายร้อยปี

**สุขภาพและสิ่งแวดล้อม**
การผลิตหลอดพลาสติกส่งเสริมการใช้ปิโตรเลียมและหลอดที่ใช้แล้วกลายเป็นส่วนหนึ่งของมลภาวะพลาสติกทั่วโลก เมื่อถูกทิ้ง ส่วนใหญ่หลังจากใช้งานครั้งเดียว กลุ่มผู้สนับสนุนกลุ่มต่อต้านหลอดพลาสติกได้ประเมินว่ามีการใช้หลอดประมาณ 500 ล้านหลอดต่อวันในสหรัฐอเมริกาเท่านั้น และโดยเฉลี่ย 1.6 หลอดต่อหัวต่อวัน
หลอดทางเลือกที่เป็นมิตรกับสิ่งแวดล้อมเมื่อเทียบกับหลอดพลาสติกได้แก่- หลอดกระดาษ- หลอดแก้ว- หลอดอะลูมิเนียม- หลอดไม้ไผ่- หลอดฟาง- หลอดพาสต้า

**อ้างอิง ==
เอลเมอร์ ฟัดด์

เอลเมอร์ เจ. ฟัดด์ (Elmer J. Fudd) ตัวละครการ์ตูนของลูนีทูนส์/เมอรรีเมโลดีส์ และเป็นคู่ปรับคนสำคัญกับ บักส์ บันนี
เอลเมอร์ ฟัดด์ มีต้นกำเนิดจากตัวการ์ตูนชื่อ เอกก์เฮด ที่ปรากฏในภาพยนตร์การ์ตูน แดฟฟี ดัคก์ และเอกก์เฮด  ในช่วงปลายคริสต์ทศวรรษ 1930 โดยตัวละครเอกก์เฮดในแต่ละเรื่องจะมีรูปร่างแตกต่างกันไปตั้งแต่มีผมถึงหัวล้าน แต่โดยรวมจะสวมหมวก จนกระทั่งในปี ค.ศ. 1940 เอลเมอร์ได้ปรากฏตัวขึ้นครั้งแรก ในลักษณะรูปร่างและหน้าตาใกล้เคียงกับเอกก์เฮด
อเอลเมอร์
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในแอนิเมชัน
หมวดหมู่:ตัวละครในบันเทิงคดีที่ทำลายกำแพงที่สี่
โยเซมิตี แซม

:ความหมายอื่นของ โยเซมิตี ดูได้ที่ อุทยานแห่งชาติโยเซมิตี
โยเซมิตี แซม (Yosemite Sam) เป็นตัวละครการ์ตูนของลูนีทูนส์ของวอร์เนอร์บราเทอรส์ 
ฟริซ ฟรีเลนจ์ ผู้สร้างการ์ตูนได้สร้าง โยเซมิตี แซมให้ปรากฏตัวครั้งแรกในภาพยนตร์เรื่อง แฮร์ทริกเกอร์ (Hare Trigger) ในปี พ.ศ. 2488 (ค.ศ. 1945) โดยมีลักษณะคาวบอย แต่ร่างกายเตี้ย หนวดเครารกรุงรัง และอารมณ์เสียง่าย ตัวละครแซมถูกเขียนขึ้นมาเพื่อเป็นศัตรูคนใหม่ของบักส์ บันนี ซึ่งมีลักษณะแตกต่างจากศัตรูคนเก่า คือ เอลเมอร์ ฟัดด์ ที่มีลักษณะอ่อนแอและยอมคนอื่น ขณะที่แซมมีนิสัยดุดัน และค่อนข้างรุนแรง เรียกดั๊ฟฟี่ว่า ไอปากกว้าง
ยโยเซมิตี
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในแอนิเมชัน
หมวดหมู่:ตัวละครที่เป็นคาวบอยและคาวเกิร์ล
เชี่ยวหลาน

เขื่อนเชี่ยวหลาน หรือ เขื่อนรัชประภา
ไฟล์:Cheiw-lan Dam.jpg|thumb|250px|สภาพเกาะแก่งของอ่างเก็บน้ำเขื่อนเชี่ยวหลาน ได้ชื่อว่ากุ้ยหลินแห่งเมืองไทย
เชี่ยวหลาน เป็นชื่อแก่งน้ำแห่งหนึ่งในบริเวณคลองแสง ซึ่งเป็นคลองที่มีน้ำเชี่ยวมากที่สุดในฤดูน้ำหลาก สองฟากฝั่งคลองคือ เขตรักษาพันธุ์สัตว์ป่าคลองแสง และอุทยานแห่งชาติเขาสก ซึ่งจัดเป็นผืนป่าที่อุดมสมบูรณ์มากที่สุดแห่งหนึ่งของเทือกเขาตะนาวศรี อยู่บริเวณรอยต่อสามจังหวัดของภาคใต้ คือ ระนอง พังงา และสุราษฎร์ธานี บนยอดทิวเขา สูงจากระดับน้ำทะเลปานกลางประมาณ 1,000 เมตร ซึ่งปัจจุบันพื้นที่ป่ากลายเป็น ทะเลสาบขนาดใหญ่ ที่เกิดจากโครงการของ การไฟฟ้า เพื่อสร้างโรงไฟฟ้าพลังน้ำเขื่อนรัชชประภา เพื่อใช้สำหรับผลิตกระแสไฟ 

**สิ่งแวดล้อม**
นับตั้งแต่เริ่มมีการกักเก็บน้ำในเชี่ยวหลาน เมื่อวันที่ 3 เมษายน พ.ศ. 2529 ระดับน้ำได้สูงขึ้นอย่างรวดเร็วไหลบ่าท่วมป่าใหญ่จมหายไป ส่วนที่เป็นเนินเขา และภูเขาถูกตัดขาดแบ่งแยกเป็นเกาะเล็กเกาะน้อยมากมายถึง 162 เกาะ สัตว์ป่านานาชนิดได้รับผลกระทบ เนื่องจากขาดแหล่งอาหารและที่อยู่อาศัย รวมถึงถูกน้ำท่วมฉับพลัน มีสัตว์ป่าจำนวนมากที่อพยพหนีน้ำไม่ทันล้มตายเป็นจำนวนมากไม่น้อยกว่า 338 ชนิด ซึ่งในจำนวนนั้นมีสัตว์ที่ใกล้จะสูญพันธุ์หลายชนิด ได้แก่ ช้าง กระทิง วัวแดง สมเสร็จ เสือลายเมฆ เลียงผา ไก่ฟ้าหน้าเขียว นกหว้า และกบทูด ต้นไม้ที่เป็นแหล่งอาหารของสัตว์ป่าได้ล้มตายลง ใบหลุดร่วง รากเน่า เนื่องจากรากที่ดูดซึมน้ำได้แช่อยู่ใต้ระดับน้ำ

**อ้างอิง**

**แหล่งข้อมูลอื่น**
  EGAT date=2014-05-17-  Chiew Lan - Multipurpose project- Post environmental evaluation of the Rajjaprabha Dam in Thailand-  “The future of large dams”, Thayer Scrudder, 2005, UK & USA-  to Rainforests-Mangroves to Mountains", Tom Henley, Dawn of Happiness Resort Co., 2001
หมวดหมู่:ภูมิศาสตร์ของจังหวัดระนอง
หมวดหมู่:ภูมิศาสตร์ของจังหวัดพังงา
หมวดหมู่:แหล่งน้ำในจังหวัดสุราษฎร์ธานี
สถาบันเทคโนโลยีอิลลินอย

อาคารหลักของสถาบันเทคโนโลยีอิลลินอย
ไฟล์:MTCCfront.jpg|thumb|250x250px|ตึกแม็คคอร์มิคก์ทริบิวน์แคมปัสเซนเตอร์ โดยมีรูปของ ลุดวิก มีส แวน เดอร์ โรห์ สถาปนิกผู้ออกแบบตึกในมหาวิทยาลัย
เซอร์วิสอพาร์ตเมนต์ ส่วนขยายในสถาบันเทคโนโลยีอิลลินอยส์ (IIT)สถาบันเทคโนโลยีอิลลินอยส์ (Illinois Institute of Technology, IIT) หรือรู้จักในชื่อ ไอไอที เป็นมหาวิทยาลัยเอกชนตั้งอยู่ในเมืองชิคาโก รัฐอิลลินอย สหรัฐอเมริกา มีชื่อเสียงในสาขาวิศวกรรมศาสตร์ สถาปัตยกรรมศาสตร์ วิทยาศาสตร์ นิติศาสตร์ และบริหารธุรกิจ ไอไอทีก่อตั้งในปี พ.ศ. 2483 โดยการรวมสองสถาบันจาก สถาบันเทคโนโลยีอาร์เมอร์ (ก่อตั้ง พ.ศ. 2436) และสถาบันเทคโนโลยีลูวิส (ก่อตั้ง พ.ศ. 2438) ปัจจุบันไอไอทีมีนักศึกษาประมาณ 6,500 คน และอาจารย์ 580 คน (ข้อมูล พ.ศ. 2549) ไอไอทีมีหลายวิทยาเขต โดยสาขาวิศวกรรมศาสตร์และสถาปัตยกรรมศาสตร์จะเรียนในบริเวณวิทยาเขตหลัก ส่วนสาขาบริหารธุรกิจและนิติศาสตร์จะเรียนในตัวเมืองชิคาโก
จุดโดดเด่นภายในสถาบันคือ ตึกภายในถูกออกแบบสถาปนิกชื่อดังของโลก เช่นในยุคแรกๆได้แก่ ลุดวิก มีส แวน เดอร์ โรห์ และยุคต่อมา (ค.ศ. 2000 เป็นต้นมา) ได้แก่ เร็ม คูลฮาส, เฮลมุต ยาห์น 
ในปี พ.ศ. 2548 คณะสถาปัตยกรรมศาสตร์ ของไอไอทีในระดับปริญญาตรี ได้ถูกจัดเป็นอันดับที่ 13 ในสหรัฐอเมริกาโดยหนังสือ ดีไซน์อินเทลิเจนซ์ 

**แหล่งข้อมูลอื่น**
  เว็บไซต์สถาบันเทคโนโลยีอิลลินอยส์-  สมาคมนักเรียนไทยในไอไอที date=2006-01-04 
อิลลินอยส์
พราวตา ดาราเรือง

พราวตา ดาราเรือง นักร้องหญิงที่ประสบความสำเร็จสูงสุดจากเพลง "ตราบาป" ผลงานของ ป.ชื่นประโยชน์ ตามด้วยเพลง "อ่าวอาวรณ์" ผลงานของทวีพงษ์ มณีนิล นอกจากนี้ยังถูกรับเชิญร่วมเล่นละครเวที และร้องเพลงให้กับสถาบันต่าง ๆ อีกมากมาย ปัจจุบันยังร้องเพลงอยู่ที่ร้านอาหารไทยแห่งหนึ่งในสหรัฐอเมริกากับไฉไล ไชยทา ซึ่งเป็นเพื่อนสนิทในวงการ
ปัจจุบันพราวตา ดาราเรือง ใช้ชีวิตส่วนมากในประเทศสหรัฐอเมริกา แต่ยังคงเดินทางมาประเทศไทยอยู่เนือง ๆ
หมวดหมู่:นักร้องหญิงชาวไทย
ชิบะ

ชิบะ หรือ จิบะ อาจหมายถึง- จังหวัดชิบะ หรือ ชิบะเค็ง (Chiba-ken) เขตการปกครองในประเทศญี่ปุ่น- เมืองชิบะ หรือ ชิบะชิ (Chiba-shi) เมืองหลวงของจังหวัดจิบะ- ชิบะอินุ (shiba inu) พันธุ์สุนัข- ชิบะ มะโมะรุ (Chiba Mamoru) หรือ หน้ากากทักซิโด ตัวละครจากเรื่องเซเลอร์มูน- ชิบะ (เรฟ ผจญภัยเหนือโลก) เป็นตัวละครจากการ์ตูนญี่ปุ่นเรื่อง เรฟ ผจญภัยเหนือโลก
แฮเรียต บีเชอร์ สโตว์

แฮเรียต บีเชอร์ สโตว์ (Harriet Beecher Stowe; 14 มิถุนายน พ.ศ. 2354 – 1 กรกฎาคม พ.ศ. 2439) เป็นนักเขียนนวนิยายชาวอเมริกัน เกิดที่เมืองลิชฟิลด์ รัฐคอนเนตทิคัต ประเทศสหรัฐอเมริกา ในครอบครัวที่เคร่งศาสนานิกายพิวริแทน สโตว์ได้รับการศึกษาเบื้องต้นในโรงเรียนของพี่สาวและต่อมาได้เป็นครูในโรงเรียนนี้ ต่อมาได้แต่งงานกับศาสตราจารย์ด้านการศาสนาในปี พ.ศ. 2379 และอยู่ร่วมชีวิตกันด้วยความยากจนก่อนที่จะประสบความสำเร็จในการเขียนนวนิยายเรื่องแรกที่โด่งดังและอื้อฉาว เรื่อง ”กระท่อมน้อยของลุงทอม” (พ.ศ. 2395) ที่ประจวบกับการออก กฎหมายไล่ล่าทาสที่หลบหนี ในช่วงก่อนมีการเลิกทาส สโตว์ได้เดินทางท่องเที่ยวยุโรปอย่างปรุโปร่งระหว่าง พ.ศ. 2396-2399 และอีกครั้งหนึ่งในปี 2402 สโตว์ได้ก่อตั้งชมรมผู้รู้หนังสือที่มีความสำคัญมากขึ้น และได้เขียนหนังสืออีกหลายเล่ม อาทิ Dred: A Tall Of Dismal Swamp (พ.ศ. 2399) The Minister’s Wooing และ Old Town Folks (พ.ศ. 2412)

**ประวัติ**
เมื่อแรกเกิด บีเชอร์มีชื่อว่า แฮเรียต เอลิซาเบธ บีเชอร์ เธอเกิดเมื่อวันที่ 14 มิถุนายน พ.ศ. 2354 ที่เมืองลิชฟิลด์ รัฐคอนเนตทิคัต สหรัฐอเมริกา เป็นบุตรคนที่เจ็ดของนักเทศน์ ไลแมน บีเชอร์ ซึ่งบุตรอีกคนหนึ่งคือ เฮนรี่ วอร์ด บีเชอร์ เป็นหนึ่งในผู้สนับสนุนการเลิกทาสที่มีชื่อเสียง ครอบครัวบีเชอร์มักสนับสนุนต่อสิทธิ์ของชนผิวดำเสมอ แฮเรียตเองก็มีแนวคิดเช่นเดียวกันกับครอบครัวของเธอ เมื่อเติบโตขึ้นแฮเรียตได้ทำงานเป็นครูกับพี่สาวของเธอ คือ แคเทอรีน ซึ่งมีผลงานเขียนทางด้านหนังสือภูมิศาสตร์สำหรับเด็กที่ตีพิมพ์ในชื่อของน้องสาวในปีต่อมาในปี พ.ศ. 2379 แฮเรียตแต่งงานกับ แคลวิน เอลลิส สโตว์ พ่อหม้ายผู้เป็นนักสอนศาสนา ทั้งสองย้ายไปยังเมืองบรุนสวิค รัฐเมน เมื่อแคลวินได้รับตำแหน่งที่วิทยาลัยโบว์ดอยน์ แฮเรียตกับแคลวินมีบุตรด้วยกัน 7 คน แต่บางคนเสียชีวิตแต่ยังเด็ก บุตรคนโตเป็นคู่แฝด คือ แฮตตี้กับเอลิซา (ชื่อตัวละครหลักในเรื่อง กระท่อมน้อยของลุงทอม ตั้งชื่อตามเอลิซาผู้นี้) เกิดเมื่อวันที่ 29 กันยายน พ.ศ. 2379 สี่ปีต่อมา เฟรดเดอริค วิลเลียม บุตรชายของเธอเกิดในปี พ.ศ. 2383 ต่อมาในปี 2391 ซามูเอล ชาร์ลส เกิด แต่เสียชีวิตในปีต่อมาด้วยอหิวาตกโรคระบาด

**ดูเพิ่ม**
 ทาส- สงครามกลางเมืองอเมริกา

**แหล่งข้อมูลอื่น**
  Harriet Beecher Stowe Society สมาคมวิชาการที่ศึกษาชีวิตและงานของแฮเรียต บีเชอร์ สโตว์-  ชีวประวัติและผลงานของบีเชอร์ สโตว์-  "กระท่อมน้อยของลุงทอม" วรรณกรรมที่จุดประกายความเป็นชาติ date=2011-07-07 
1896
หมวดหมู่:นักเขียนชาวอเมริกัน
หมวดหมู่:ทาส
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเวลส์
หมวดหมู่:บุคคลจากรัฐคอนเนทิคัต
กฎหมายทาสที่หลบหนี

ผู้หวังดีติดป้ายประกาศให้คนผิวสีที่กำลังหลบหนีระวังเจ้าหน้าที่จับกุม
กฎหมายไล่ล่าทาสที่หลบหนี (Fugitive Slave Law) ของประเทศสหรัฐฯ ผ่านรัฐสภาออกประกาศใช้ในปี พ.ศ. 2393 โดยมีผู้ออกเสียงคัดค้านเพียง 4 เสียง กฎหมายฉบับนี้กำหนดบทลงโทษเจ้าหน้าที่ของรัฐบาลที่ไม่จับกุมและกล่าวโทษทาสที่หลบหนีจะต้องถูกปรับไม่เกิน 1,000 ดอลลาร์สหรัฐ ผู้ที่เป็นที่น่าสงสัยว่าจะเป็นทาสหลบหนีจะถูกจับโดยไม่มีการประกันและจะถูกนำตัวส่งให้ผู้เป็นเจ้าของทาสซึ่งสามารถอ้างความเป็นเจ้าของได้เพียงด้วยการสาบานว่าเป็นเจ้าของทาสจริง คนผิวสีผู้ต้องสงสัยว่าเป็นทาสหลบหนีไม่มีสิทธิ์ที่จะขอให้ศาลพิจารณาการสอบสวน
ผู้ให้ความช่วยเหลือแก่ทาสที่หลบหนีโดยการให้ที่พักพิง ให้อาหารหรือการช่วยเหลือในแบบอื่นใด มีโทษจำคุก 6 เดือนและปรับ 1,000 ดอลลาร์ เจ้าหน้าที่ที่จับทาสหลบหนีได้จะได้รับเงินรางวัล ซึ่งเป็นต้นเหตุให้เกิดการลักพาตัวทาสที่ถูกปล่อยเสรีเพื่อนำไปขายแก่ผู้ต้องการใช้ทาส
กฎหมายฉบับนี้แม้ถูกต่อต้านโดยบุคคลเพียงจำนวนน้อยในตอนแรก แต่ก็ได้นำไปสู่ขบวนการ “ทางรถไฟใต้ดิน” (Underground Railroad) ที่มีผู้จัดตั้งขึ้นเพื่อให้ความช่วยเหลือแก่ทาสที่ได้รับอิสรภาพแล้วที่เดินทางมุ่งไปสู่ภาคเหนือของประเทศสหรัฐฯ

**อ้างอิง**
  Stanley W. Campbell, The Slave Catchers: Enforcement of the Fugitive Slave Law, 1850-1860 (1970)fix-attempted=yes - Don E. Fehrenbacher, The Slaveholding Republic : An Account of the United States Government's Relations to Slavery (2002)-  John Hope Franklin and Loren Schweninger, Runaway Slaves: Rebels on the Plantation (1999)fix-attempted=yes 
หมวดหมู่:นิติศาสตร์
หมวดหมู่:กฎหมาย
หมวดหมู่:ทาส
หมวดหมู่:สหรัฐ
เกมทายใจ

เกมทายใจ เป็นเกมในลักษณะที่มีสิ่งของหรือวัตถุที่มีการให้คาดเดาโดยผู้เล่นคนอื่น หรือผู้เล่นกลุ่มอื่น โดยสิ่งของที่ให้ทายอาจจะเป็น คำพูด ข้อความ ประโยค ตำแหน่ง หรือที่ตั้งได้ หลายๆ เกมจะมีการช่วยเล่นของผู้เล่นคนอื่น โดยกลุ่มคนที่เล่นอาจจะรู้คำตอบหมดและช่วยกันไม่ให้ผู้เล่นคนที่เหลือได้คำตอบ

**รายชื่อเกมทายใจ**
 20 คำถาม- Mind Reader- แบล็กเมจิก- แฮงแมน- แบตเทิลชิป เกมเรือดำน้ำทายใจฝ่ายตรงข้าม
หมวดหมู่:เกม
อำเภอปราณบุรี

ปราณบุรี เป็นอำเภอหนึ่งของจังหวัดประจวบคีรีขันธ์ มีทะเลที่สวยงามเป็นแหล่งท่องเที่ยวที่เป็นที่รู้จักและคึกคักที่สุดแห่งหนึ่งในจังหวัด

**ที่ตั้งและอาณาเขต**
อำเภอปราณบุรีตั้งอยู่ทางตอนเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอหัวหิน- ทิศตะวันออก ติดต่อกับอ่าวไทย- ทิศใต้ ติดต่อกับอำเภอสามร้อยยอด- ทิศตะวันตก ติดต่อกับภาคตะนาวศรี (ประเทศพม่า)

**ประวัติ**
ในอดีตเป็นพื้นที่เขตปกครอง เมืองปราณบุรี (เมืองชั้นจัตวา) ขึ้นตรงกับแขวงเมืองเพชรบุรี  จนกระทั่งมีการจัดการปกครองแบบมณฑลเทศาภิบาล จึงได้รับการจัดตั้งเป็นอำเภอเมืองปราณบุรี แขวงเมืองเพชรบุรี (จังหวัดเพชรบุรี) ซึ่งมีที่ว่าการอำเภอตั้งอยู่ ณ บ้านเพนียด ต่อมา วันที่ 2 มกราคม พ.ศ. 2449 พระบาทสมเด็จพระจุลจอมเกล้าเจ้าอยู่หัวได้มีพระบรมราชองการเหนือเกล้าให้รวมเอาอำเภอเมืองปราณบุรี อำเภอเมืองประจวบคีรีขันธ์ จังหวัดเพชรบุรี และอำเภอกำเนิดนพคุณ จังหวัดชุมพร ซึ่งเป็นเมืองชั้นจัตวามาก่อนเข้ารวมเป็นจังหวัดปราณบุรี

**การแบ่งเขตการปกครอง**

**การปกครองส่วนภูมิภาค**
อำเภอปราณบุรีแบ่งพื้นที่การปกครองออกเป็น 6 ตำบล 43 หมู่บ้าน ได้แก่

**การปกครองส่วนท้องถิ่น**
ท้องที่อำเภอปราณบุรีประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลปราณบุรี ครอบคลุมพื้นที่บางส่วนของตำบลปราณบุรี ตำบลเขาน้อย และตำบลหนองตาแต้ม- เทศบาลตำบลปากน้ำปราณ ครอบคลุมพื้นที่บางส่วนของตำบลปากน้ำปราณ- เทศบาลตำบลเขาน้อย ครอบคลุมพื้นที่ตำบลเขาน้อย (นอกเขตเทศบาลตำบลปราณบุรี)- องค์การบริหารส่วนตำบลปราณบุรี ครอบคลุมพื้นที่ตำบลปราณบุรี (นอกเขตเทศบาลตำบลปราณบุรี)- องค์การบริหารส่วนตำบลปากน้ำปราณ ครอบคลุมพื้นที่ตำบลปากน้ำปราณ (นอกเขตเทศบาลตำบลปากน้ำปราณ)- องค์การบริหารส่วนตำบลหนองตาแต้ม ครอบคลุมพื้นที่ตำบลหนองตาแต้ม (นอกเขตเทศบาลตำบลปราณบุรี)- องค์การบริหารส่วนตำบลวังก์พง ครอบคลุมพื้นที่ตำบลวังก์พงทั้งตำบล- องค์การบริหารส่วนตำบลเขาจ้าว ครอบคลุมพื้นที่ตำบลเขาจ้าวทั้งตำบล

**หน่วยกู้ภัย**
 มูลนิธิสว่างแผ่ไพศาลธรรมสถาน 

**สถานที่ท่องเที่ยว**
 ปากน้ำปราณ- วนอุทยานปราณบุรี- วัดสิทธิสังฆาราม (วัดหนองคราม)- วัดเขากะโหลก- สถานีรถไฟปราณบุรี- ถนนคนเดินปราณบุรี- วนอุทยานท้าวโกษา

**อ้างอิง**

ปราณบุรี
หมวดหมู่:องค์กรอิสระ

หมวดหมู่:องค์การ
หมวดหมู่:รัฐธรรมนูญแห่งราชอาณาจักรไทย
หมวดหมู่:หน่วยงานของรัฐในประเทศไทยแบ่งตามประเภท
หมวดหมู่:เมืองในประเทศญี่ปุ่น

หมวดหมู่:ประเทศญี่ปุ่น
ญี่ปุ่น
ญี่ปุ่น
หมวดหมู่:หน่วยการบริหารของประเทศญี่ปุ่น
รหัสต้นทาง

ตัวอย่างรหัสต้นทางโปรแกรมเฮลโลเวิลด์ อย่างง่ายในภาษาซี ตัวอย่างนี้นำมาจากหนังสือ The C Programming Language ที่เขียนโดยBrian Kernighan จาก Bell Labs ในปี พ.ศ. 2517
ไฟล์:Html-source-code.png|thumb|ตัวอย่างรหัสต้นทางของHTMLผสมกับจาวาสคริปต์
รหัสต้นทาง, รหัสต้นฉบับ, ซอร์สโคด (source code), หรืออาจจะเรียกแค่ว่า ซอร์ส (source) หรือ โคด (code) คือชุดของข้อความที่ถูกเขียนขึ้นด้วยภาษาโปรแกรมที่มนุษย์สามารถอ่านและเข้าใจได้ มักอยู่ในรูปของข้อความธรรมดา  นักเขียนโปรแกรมมักสร้างโปรแกรมคอมพิวเตอร์โดยการเขียนรหัสต้นทาง
รหัสต้นทางจะถูกนำไปแปลงไปเป็นรหัสเครื่องในรูปเลขฐานสอง ได้โดยการใช้คอมไพเลอร์ (หรืออินเตอร์พรีเตอร์ สำหรับภาษาระดับสูงบางภาษา หรือแอสเซมเบลอร์ (assembler) สำหรับภาษาแอสเซมบลี)
โปรแกรมประยุกต์โดยส่วนใหญ่แล้วจะให้มาเฉพาะไฟล์สั่งทำการ หากมีการให้รหัสต้นทางมาด้วย มันจักเป็นประโยชน์ต่อผู้ใช้, 
นักเขียนโปรแกรม และผู้ดูแลระบบเป็นอย่างมาก

**การจัดระเบียบ**
รหัสต้นทางนิยมเก็บไว้ในไฟล์หลายไฟล์ (มักเป็นไฟล์ข้อความ) นอกจากนี้ยังเป็นไปได้ที่จะเขียนโปรแกรมเดียวกันด้วยรหัสต้นทางในภาษาโปรแกรมที่แตกต่างกัน เช่น โปรแกรมที่เขียนในภาษาซีโดยส่วนใหญ่ อาจจะมีบางส่วนทีเขียนในภาษาแอสเซมบลี เพื่อช่วยเพิ่มประสิทธิภาพ

**หมายเหตุ**

**อ้างอิง**
หมวดหมู่:รหัสต้นทาง
สถานเอกอัครราชทูตสิงคโปร์ประจำประเทศไทย

right
สถานเอกอัครราชทูตสาธารณรัฐสิงคโปร์ประจำราชอาณาจักรไทย (Embassy of the Republic of Singapore, Bangkok) ตั้งอยู่เลขที่ 129 ถนนสาธรใต้ เขตสาทร กรุงเทพมหานคร

**ความสัมพันธ์ทางการทูต**
ประเทศไทยและสิงคโปร์ สถาปนาความสัมพันธ์ทางการทูตต่อกัน เมื่อวันที่ 20 กันยายน พ.ศ. 2508 
เอกอัครราชทูตสิงคโปร์ประจำประเทศไทย ชื่อ นายชัน เฮง เวง (H.E. Mr. Chen Heng Wing) เข้าปฏิบัติหน้าที่เมื่อวันที่ 5 กุมภาพันธ์ พ.ศ. 2545

**การขอวีซ่าเข้าประเทศ**
คนไทยสามารถเดินทางเข้าประเทศสิงคโปร์ได้โดยไม่ต้องขอวีซ่าเข้าประเทศ   สามารถสอบถามเพิ่มเติมได้ที่ โทร. 0-2286-2111 ต่อ 1434

**ดูเพิ่ม**
100.533115- ประเทศสิงคโปร์
สิงคโปร์
หมวดหมู่:เขตสาทร
หมวดหมู่:คณะผู้แทนทางทูตในกรุงเทพมหานคร
หมวดหมู่:ความสัมพันธ์ไทย–สิงคโปร์
สถานเอกอัครราชทูตญี่ปุ่นประจำประเทศไทย

สถานเอกอัครราชทูตญี่ปุ่นประจำประเทศไทย (在タイ日本国大使館) ตั้งอยู่เลขที่ 177 ถนนวิทยุ แขวงลุมพินี เขตปทุมวัน กรุงเทพมหานคร 10330 (รวมทั้งแผนกกงสุล สถานที่ทำวีซ่า)

**ความสัมพันธ์ทางการทูตและสนธิสัญญา**
ประเทศไทยและญี่ปุ่น สถาปนาความสัมพันธ์ทางการทูตต่อกัน เมื่อวันที่ 26 กันยายน พ.ศ. 2430
เอกอัครราชทูตญี่ปุ่นประจำประเทศไทย ชื่อนายฮิเดะอากิ โคบายาชิ (H.E. Mr. Hideaki Kobayashi) เข้าปฏิบัติหน้าที่เมื่อ พฤศจิกายน 2548
สนธิสัญญา ข้อตกลงทวิภาคี- ข้อตกลงทางการบิน (วันที่ 14 กรกฎาคม พ.ศ. 2496)- ข้อตกลงทางวัฒนธรรม (วันที่ 6 กันยายน พ.ศ. 2498)- ข้อตกลงทางการพาณิชย์ (วันที่ 1 มกราคม พ.ศ. 2501)- ข้อตกลงทางภาษี (วันที่ 24 กรกฎาคม พ.ศ. 2506 แก้ไขปรับปรุงวันที่ 31 สิงหาคม พ.ศ. 2533)- ข้อตกลงในการส่งอาสาสมัครร่วมมือเยาวชน (วันที่ 19 มกราคม พ.ศ. 2524)- ข้อตกลงความร่วมมือทางเทคโนโลยี (วันที่ 5 พฤศจิกายน พ.ศ. 2524)

**แหล่งข้อมูลอื่น**
 Japanese Embassy, Bangkok
ญี่ปุ่น
หมวดหมู่:สิ่งก่อสร้างในเขตปทุมวัน
หมวดหมู่:คณะผู้แทนทางทูตในกรุงเทพมหานคร
หมวดหมู่:ความสัมพันธ์ญี่ปุ่น–ไทย
แม่น้ำไนล์

แม่น้ำไนล์ (Nile) เป็นแม่น้ำสายหลักที่ไหลไปทางเหนือลงไปในทะเลเมดิเตอร์เรเนียน ในภาคตะวันออกเฉียงเหนือของทวีปแอฟริกา แม่น้ำไนล์เป็นแม่น้ำที่ยาวที่สุดในแอฟริกาและเคยเป็นแม่น้ำที่ยาวที่สุดในโลก แม้ว่ามีงานวิจัยโต้แย้ง ซึ่งแนะนำว่าแม่น้ำแอมะซอนมีความยาวมากกว่านิดหนึ่ง ในบรรดาแม่น้ำสายหลักของโลก แม่น้ำไนล์เป็นหนึ่งในแม่น้ำที่เล็กที่สุด เมื่อวัดจากการไหลในของปริมาณน้ำต่อปีเป็นลูกบาศก์เมตร ด้วยความยาว abbr=off แม่น้ำไนล์มีที่ราบลุ่มแม่น้ำครอบคลุม 11 ประเทศ ได้แก่: สาธารณรัฐประชาธิปไตยคองโก, แทนซาเนีย, บุรุนดี, รวันดา, ยูกันดา, เคนยา, เอธิโอเปีย, เอริเทรีย, ซูดานใต้, ซูดาน และอียิปต์ แม่น้ำนี้ยังเป็นแหล่งน้ำหลักของประเทศอียิปต์ ซูดาน และซูดานใต้ และเป็นแม่น้ำสำคัญที่สนับสนุนการเกษตรและการประมง

**ที่มาของชื่อ**
คำว่า "Nile" ('nIl) มาจากคำว่า "เนย์ลอส" (ละติน : Neilos ; กรีก : Νειλος) ชื่อในภาษากรีกที่มีความหมายว่า "หุบเขาที่มีแม่น้ำ" อีกชื่อหนึ่งของแม่น้ำไนล์ในภาษากรีกคือ "ไอกึปตอส" (ละติน : Aigyptos ; กรีก : Αιγυπτος) ซึ่งแปลว่าแผ่นดิน "อียิปต์" นั่นเอง
เป็นแม่น้ำที่ยาวที่สุดและมีคนยกย่องว่าแม่น้ำนี้มีปลาในส่วนใหญ่

**แม่น้ำสาขา**
แม่น้ำไนล์เกิดจากการรวมตัวของแม่น้ำสายใหญ่ 2 สายคือ แม่น้ำบลูไนล์ (Blue Nile) จากประเทศเอธิโอเปีย และแม่น้ำไวต์ไนล์ (White Nile) จากบริเวณแอฟริกาตะวันออก มารวมตัวกันในประเทศซูดาน จากนั้นไหลผ่านประเทศอียิปต์ และไหลลงทะเลเมดิเตอร์เรเนียน 

**แม่น้ำไวต์ไนล์**
แม่น้ำไวต์ไนล์ กำเนิดจากทะเลสาบวิกตอเรีย ซึ่งอยู่ระหว่างประเทศยูกันดา ประเทศเคนยา และประเทศแทนซาเนีย แม่น้ำไนล์ช่วงที่ไหลออกจากทะเลสาบวิกทอเรีย จะเรียกแม่น้ำวิกตอเรียไนล์ ซึ่งไหลไปยังทะเลสาบแอลเบิร์ต ในช่วงนี้จะเรียก แม่น้ำแอลเบิร์ตไนล์ ไหลไปที่ประเทศซูดานใต้และประเทศซูดาน รวมกับแม่น้ำหลายสาย และเรียกว่าไวต์ไนล์ตอนกลางประเทศก่อนจะไปรวมกับบลูไนล์

**แม่น้ำบลูไนล์**
แม่น้ำบลูไนล์ กำเนิดในประเทศเอธิโอเปีย และไหลผ่านเข้าซูดานไปรวมกับไวต์ไนล์เลย

**ประวัติศาสตร์**
แม่น้ำไนล์เป็นแม่น้ำสายที่หล่อเลี้ยงทวีปแอฟริกาที่แห้งแล้ง จนทำให้เกิดอารยธรรมโบราณขึ้นมากมาย โดยที่รู้จักกันดีคืออารยธรรมอียิปต์ เมื่อสมัยมากกว่ากว่าห้าพันปีที่แล้ว และยังสร้างความอุดมสมบูรณ์ให้กับพื้นที่แถบนั้นด้วย

**หมายเหตุ**

**อ้างอิง**
ข้อมูล

**แหล่งข้อมูลอื่น**
  A Struggle Over the Nile – slideshow by The New York Times-  Thesis Analyzing Nile River Negotiations- 50793- Old maps of the Nile, from the Eran Laor Cartographic Collection, The National Library of Israel
นไล์
นไล์
นไล์
นไล์
นไล์
นไล์
หมวดหมู่:การทูต

หมวดหมู่:สันติภาพ
หมวดหมู่:ความมั่นคงแห่งชาติ
หมวดหมู่:ความสัมพันธ์ระหว่างประเทศ
หมวดหมู่:การเมืองโลก
ภาษาแม่

ภาษาแม่ (mother tongue, native language) บางครั้งเรียกว่าภาษาแรกหรือภาษาที่หนึ่ง () หมายถึง ภาษาที่บุคคลหนึ่งหัดพูดเป็นภาษาแรก ภาษาแม่ของคนคนหนึ่งอาจมีมากกว่าหนึ่งภาษาก็ได้หากบุคคลดังกล่าวเติบโตในสังคมที่มีหลายภาษา ผู้พูดโดยเฉพาะเด็กอาจเปลี่ยนภาษาแรกของตนไปตามอิทธิพลของภาษาที่ผู้พูดถนัดกว่าหรือใช้บ่อยครั้งกว่า เช่น ผู้พูดภาษาถิ่นอาจเปลี่ยนภาษาแรกของตนเป็นภาษากลางของประเทศนั้น ๆ เนื่องจากเป็นภาษาที่ใช้ในการเรียนการสอนภายในโรงเรียน
หมวดหมู่:ภาษา

**อ้างอิง ==
สถานเอกอัครราชทูตสหรัฐประจำประเทศไทย

สถานเอกอัครราชทูตสหรัฐอเมริกาประจำประเทศไทย (Embassy of the United States, Bangkok) ตั้งอยู่เลขที่ 95 ถนนวิทยุ แขวงลุมพินี เขตปทุมวัน กรุงเทพมหานคร ตรงข้ามอาคารสินธร ส่วนฝ่ายการพาณิชย์ ตั้งอยู่เลขที่  93/1 อาคารจีพีเอฟ วิทยุ เอ ชั้น 3 ห้อง 302 ซึ่งตั้งอยู่บริเวณใกล้เคียงกับสถานเอกอัครราชทูต

**ความสัมพันธ์ทางการทูต**
ประเทศไทยและสหรัฐอเมริกา สถาปนาความสัมพันธ์ทางการทูต เมื่อวันที่ 18 มีนาคม พ.ศ. 2376 จากที่ทั้งสองฝ่ายมีสนธิสัญญาไมตรีและการพาณิชย์ (Treaty of Amity and Commerce) ในรัชสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) โดยในปีดังกล่าว ประธานาธิบดี แอนดรูว์ แจ็กสัน ของสหรัฐอเมริกา (ดำรงตำแหน่งปี พ.ศ. 2372-2380) ได้ส่ง นายเอ็ดมันด์ โรเบิร์ตส์ เป็นเอกอัครราชทูตเดินทางมายังกรุงเทพมหานคร สหรัฐอเมริกาได้เปิดสถานเอกอัครราชทูต ณ กรุงเทพมหานคร และสถานกงสุลใหญ่ประจำจังหวัดเชียงใหม่
เอกอัครราชทูตสหรัฐอเมริกาประจำประเทศไทยคนล่าสุด คือ นายกลิน ที. เดวีส์ ซึ่งได้รับการเสนอชื่อเข้ารับตำแหน่งเอกอัครราชทูตสหรัฐอเมริกาประจำประเทศไทยโดยประธานาธิบดีบารัก โอบามา เมื่อวันที่ 14 เมษายน พ.ศ. 2558 ได้รับการรับรองจากวุฒิสภาสหรัฐอเมริกา เมื่อวันที่ 5 สิงหาคม และเข้าสาบานตนเมื่อวันที่ 14 กันยายน พ.ศ. 2558 ต่อจาก นางคริสตี้ เคนเนย์ ซึ่งเข้ารับตำแหน่งเอกอัครราชทูตสหรัฐอเมริกาประจำประเทศไทยในปี พ.ศ. 2553-2558 ปัจจุบันอยู่ระหว่างขั้นตอนของการแต่งตั้งเอกอัครราชทูตสหรัฐอเมริกาประจำประเทศไทยคนใหม่
ประเทศไทยเปิดสถานเอกอัครราชทูต ณ กรุงวอชิงตัน และมีสถานกงสุลใหญ่ใน 3 เมือง คือ ชิคาโก ลอสแอนเจลิส และนิวยอร์ก

**การขอวีซ่าเข้าประเทศ**
บุคคลที่ไม่ได้ถือสัญชาติอเมริกันจำเป็นต้องขอวีซ่าเข้าประเทศสหรัฐอเมริกา โดยการที่จะเดินทางเข้าออก หรืออยู่ในประเทศอเมริกาได้ อย่างถูกต้องตามกฎหมาย นั้นมีอยู่ 3 ฉบับ ได้แก่ Passport (หนังสือเดินทาง) , US Visa (วีซ่าสหรัฐอเมริกา) และหนังสือ I-20/DS-2019
วีซ่าเข้าประเทศสหรัฐอเมริกามีหลายประเภท แบ่งตามวัตถุประสงค์ของผู้ที่จะเดินทาง ได้แก่- F-1 วีซ่า - วีซ่าสำหรับผู้ที่ประสงค์ไปเรียน- J-1 วีซ่า - วีซ่าสำหรับผู้ที่ได้รับคัดเลือกเป็นนักเรียนแลกเปลี่ยน รวมถึงผู้ที่ไปศึกษาดูงานและอบรมตามคำเชิญของหน่วยงานในสหรัฐ- B-2 วีซ่า - วีซ่าสำหรับผู้ที่ประสงค์จะเดินทางไปท่องเที่ยว- วีซ่า ประเภทอื่นๆ 

**อ้างอิง**

**แหล่งข้อมูลอื่น**
 http://bangkok.usembassy.gov date=2015-03-03 - http://www.usa.or.th date=2005-01-10 -  ข้อปฏิบัติในการขอหนังสือเดินทางธรรมดา date=2007-05-19 
สหรัฐอเมริกา
หมวดหมู่:สิ่งก่อสร้างในเขตปทุมวัน
หมวดหมู่:คณะผู้แทนทางทูตในกรุงเทพมหานคร
หมวดหมู่:ความสัมพันธ์ไทย–สหรัฐ
เพื่อนสนิท (ภาพยนตร์)

เพื่อนสนิท เป็นภาพยนตร์ไทย กำกับโดย คมกฤษ ตรีวิมล โดยได้รับแรงบันดาลใจจากบทประพันธ์เรื่อง กล่องไปรษณีย์สีแดง เนื้อเรื่องกล่าวถึง เรื่องราวของเพื่อนสนิท สอง นักศึกษา คณะวิจิตรศิลป์ มหาวิทยาลัยเชียงใหม่ ไข่ย้อย และ ดากานดา ที่ตกหลุมรักเพื่อนสนิทโดยไม่รู้ตัว จนกระทั่งวันหนึ่งที่มีคนอื่นได้เข้ามาจีบเพื่อนของตัวเอง จึงได้รู้ตัวว่าได้หลงรักเพื่อนตัวเองเข้าแล้ว เรื่องราวของเพื่อนสนิทดำเนินไป สองช่วงเวลาสลับกัน ระหว่างเนื้อเรื่องของหมู (ไข่ย้อย) เดินทางไปเกาะพะงัน ภายหลังจบการศึกษา ซึ่งได้รับบาดเจ็บ และรักษาตัวอยู่ที่โรงพยาบาลเกาะพะงัน ที่ซึ่งเจอ นุ้ย นางพยาบาลสาวสวย และขณะเดียวกัน ก็เป็นเรื่องราวที่หมู นึกถึงเรื่องราวในช่วงที่เรียนอยู่ ซึ่งเป็น เรื่องราวของ ไข่ย้อย และ ดากานดา ภาพยนตร์เรื่องนี้ กำกับโดย คมกฤษ ตรีวิมล และเข้าฉาย เมื่อวันที่ 6 ตุลาคม พ.ศ. 2548

**นักแสดงนำ**
 ซันนี่ สุวรรณเมธานนท์ (ซันนี่) - รับบท “หมู” หรือ “ไข่ย้อย” นักศึกษา วิจิตรศิลป์ มช. ผู้มีความรักต้องเลือก- ศิรพันธ์ วัฒนจินดา (นุ่น) - รับบท “ดากานดา” เพื่อนสนิท ของ ไข่ย้อย- มณีรัตน์ คำอ้วน (เอ๋) - รับบท “นุ้ย” พยาบาลสาวสวย ประจำ ร.พ.เกาะพะงัน- ปาณิสรา พิมพ์ปรุ (โอปอล์) - รับบท “พี่แตน” พยาบาลสุดฮา สีสันแห่ง ร.พ.เกาะพะงัน

**นักแสดงสมทบ**
ธนาบดินทร์ ยงสืบชาติ รับบท ฟุเหยิน
*อชิตะ สิกขมานา รับบท โอ๋
*อิศยม รัตนอุดมโชค รับบท โก้
*เนาวรัตน์ บันสิทธิ์ รับบท แม่ของดากานดา
*ภูชาย ณ พัทลุง รับบท พ่อของดากานดา
*คมกฤษ ตรีวิมล รับบท พี่เอ๊ด
*ทวีป สุรมาศ รับบท ลุงไปรษณีย์
*โกศล หาญกล้า รับบท ลุงความจำเสื่อม
*ภาณุมาศ บุษรานุวงศ์ รับบท หมอ
*ด.ช.สุรจิต ตราศรี รับบท จิ๋ว
*Debbie Smith รับบท นักเที่ยวหญิงชาวฝรั่ง
*Pat L'Argent รับบท นักเที่ยวชายชาวฝรั่ง
*ทรงยศ สุขมากอนันต์ รับบท รุ่นพี่ที่มหาวิทยาลัยเชียงใหม่
*อดิสรณ์ ตรีสิริเกษม รับบท รุ่นพี่ที่มหาวิทยาลัยเชียงใหม่
*วิชชา โกจิ๋ว รับบท รุ่นพี่ที่มหาวิทยาลัยเชียงใหม่
*นิธิวัฒน์ ธราธร รับบท รุ่นพี่ที่มหาวิทยาลัยเชียงใหม่
*วิทยา ทองอยู่ยง รับบท รุ่นพี่ที่มหาวิทยาลัยเชียงใหม่
*พัฒนฉัตร ศรีเทพ รับบท แม่ของไข่ย้อย
*สำเนียง แซ่โง้ว รับบท ช่างตัดผม
*วิฑูรย์ รักปลอดภัย รับบท เจ้าชายน้อย
*รสสุคนธ์ ทองเกต รับบท สุนัขจิ้งจอก

**ทีมงาน**
 คมกฤษ ตรีวิมล (เอส 365 ฟิล์ม) - ผู้กำกับการแสดง- วิชชา โกจิ๋ว (เดียว 365 ฟิล์ม) - ลำดับภาพ- บริษัท จีเอ็มเอ็ม ไท หับ จำกัด - ผู้สร้างภาพยนตร์- กล่องไปรษณีย์สีแดง ของ อภิชาติ เพชรลีลา - เค้าโครงบทประพันธ์

**การผลิต**
ภาพยนตร์เรื่องนี้ ไม่ได้รับอนุญาตให้ถ่ายทำในมหาวิทยาลัยเชียงใหม่ โดยเนื้อหาที่กล่าวถึงมหาวิทยาลัยเชียงใหม่ส่วนใหญ่ ถ่ายทำในมหาวิทยาลัยเทคโนโลยีราชมงคลล้านนา วิทยาเขตภาคพายัพ

**รางวัล**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ ภาพยนตร์ เพื่อนสนิท date=2021-01-26 -  รายละเอียดภาพยนตร์ จาก ThaiFilmDb-  เพื่อนสนิท ที่ สยามโซน.คอม
พเ
พเ
พเ
พเ
พเ
พเ
พเ
พเ
หมวดหมู่:ภาพยนตร์ที่มีฉากในจังหวัดเชียงใหม่
หมวดหมู่:ภาพยนตร์ที่มีฉากในจังหวัดสุราษฎร์ธานี
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ภาษาไทย
หมู่เกาะโอลันด์

หมู่เกาะโอลันด์ (Åland, ออกเสียง /'oːland/; Ahvenanmaa) เป็นหมู่เกาะในทะเลบอลติก ประกอบด้วยเกาะน้อยใหญ่ มากกว่า 6,500 เกาะ มีเกาะฟัสตาโอลันด์ (Fasta Åland) เป็นเกาะที่ใหญ่และสำคัญที่สุด หมู่เกาะโอลันด์ตั้งอยู่บริเวณทางเข้าอ่าวบอทเนียระหว่างสวีเดนกับฟินแลนด์

**การปกครองตนเองของโอลันด์**
สถานะการปกครองตนเองของหมู่เกาะโอลันด์ได้รับการยืนยันตามคำวินิจฉัยโดยสันนิบาตชาติในปีพ.ศ. 2463 ซึ่งมีขึ้นหลังจากวิกฤตโอลันด์ สถานะดังกล่าวได้รับการยืนยันอีกครั้งหลังจากที่ฟินแลนด์เข้าเป็นสมาชิกสหภาพยุโรป ตามกฎหมายแล้ว โอลันด์มีความเป็นกลางทางการเมืองและเป็นเขตปลอดทหาร พลเมืองของโอลันด์ก็ได้รับยกเว้นจากการเกณฑ์ทหารของกองทัพฟินแลนด์ โอลันด์ได้รับสิทธิในการปกครองตนเองค่อนข้างมากรัฐบัญญัติการปกครองตนเองของหมู่เกาะโอลันด์ ค.ศ. 1920 ซึ่งได้มีการแก้ไขต่อมาเป็นฉบับค.ศ. 1951 และ 1991 ตามลำดับ

**ประวัติ**
ในปีพ.ศ. 2352 สวีเดนต้องเสียดินแดนหมู่เกาะโอลันด์ให้กับจักรวรรดิรัสเซียพร้อมกับดินแดนฟินแลนด์ส่วนอื่นๆ โอลันด์กลายมาเป็นส่วนหนึ่งของราชรัฐปกครองตนเองฟินแลนด์ ซึ่งอยู่ภายใต้การปกครองของรัสเซีย หมู่เกาะโอลันด์มีสถานะเป็นเขตปลอดทหารจากสนธิสัญญานานาชาติในปีพ.ศ. 2399
หลังจากการประกาศเอกราชของฟินแลนด์ในปีพ.ศ. 2460 ประชาชนบนหมู่เกาะโอลันด์ยื่นคำร้องต่อรัฐบาลสวีเดนให้ดินแดนหมู่เกาะโอลันด์ถูกผนวกเข้าเป็นส่วนหนึ่งของสวีเดน ซึ่งได้รับการตอบรับจากรัฐบาลสวีเดน รัฐบาลสวีเดนส่งข้อความถึงฟินแลนด์ ว่าประชากรบนหมู่เกาะโอลันด์ควรได้ลงประชามติเพื่อตัดสินใจว่าอยู่ภายใต้การปกครองของประเทศใด แต่รัฐบาลฟินแลนด์ปฏิเสธ ฟินแลนด์ออกกฎหมายคุ้มครองอำนาจปกครองตนเองบนหมู่เกาะโอลันด์ แต่ก็ไม่ช่วยลดกระแสแบ่งแยกมากนัก วิกฤตการณ์หมู่เกาะโอลันด์ถูกนำเข้าที่ประชุมของสันนิบาตชาติในปี พ.ศ. 2463 สันนิบาตชาติลงมติในปีต่อมาให้หมู่เกาะโอลันด์เป็นส่วนหนึ่งของฟินแลนด์ ด้วยเหตุผลทางประวัติศาสตร์ ภูมิศาสตร์ และเศรษฐกิจ ฟินแลนด์ลงนามในสนธิสัญญารับรองความเป็นกลางของหมู่เกาะโอลันด์ โดยฟินแลนด์ไม่สามารถตั้งฐานทัพหรือส่งทหารเข้าไปบนหมู่เกาะนี้
เขตปกครองในหมู่เกาะโอลันด์

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของโอลันด์

หมวดหมู่:ประเทศฟินแลนด์
หมวดหมู่:ประเทศกลุ่มนอร์ดิก
หมวดหมู่:เกาะในทวีปยุโรป
โอลันด์
หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:เขตปลอดทหาร
สถานเอกอัครราชทูตสหพันธ์สาธารณรัฐเยอรมนีประจำประเทศไทย

สถานเอกอัครราชทูตสหพันธ์สาธารณรัฐเยอรมนีประจำประเทศไทย (Deutsche Botschaft Bangkok) ตั้งอยู่เลขที่ 9 ถนนสาทรใต้ แขวงทุ่งมหาเมฆ เขตสาทร กรุงเทพมหานคร

**ความสัมพันธ์ทางการทูต**
ความสัมพันธ์ทางการทูตระหว่างไทยกับเยอรมนี เริ่มเมื่อ พ.ศ. 2405 โดยมีการทำสนธิสัญญาทางไมตรีและการเดินเรือระหว่างกัน - พ.ศ. 2426–2430 ดำเนินความสัมพันธ์ทางการทูตในระดับอัครราชทูต โดยมีสำนักงานตั้งอยู่ที่กรุงลอนดอน สหราชอาณาจักร- พ.ศ. 2430 จัดตั้งสำนักงาน ณ กรุงเบอร์ลิน สำหรับเอกอัครราชทูต และสถานเอกอัครราชทูต ณ กรุงบอนน์ และสถานกงสุลใหญ่ ณ นครเบอร์ลิน ซึ่งมีเขตอาณาเขตครอบคลุมอดีตเยอรมนีตะวันออกทั้งหมด - 1 สิงหาคม พ.ศ. 2542 ย้ายสถานเอกอัครราชทูตจากบอนน์ไปเบอร์ลิน - 1 มกราคม พ.ศ. 2545 มีการเปิดสถานกงสุลใหญ่ ณ นครแฟรงค์เฟิร์ต 
เอกอัครราชทูตเยอรมนีประจำประเทศไทยชื่อ Georg Schmidt เข้าปฏิบัติหน้าที่เมื่อปี พ.ศ. 2561

**ดูเพิ่ม**
 ประเทศเยอรมนี

**อ้างอิง**

**แหล่งข้อมูลอื่น**
  เว็บไซต์ สถานเอกอัครราชทูตสหพันธ์สาธารณรัฐเยอรมนีประจำประเทศไทย date=2006-04-02 - http://www.bangkok.diplo.de/th/Startseite.html date=2005-06-18 
เยอรมนี
หมวดหมู่:เขตสาทร
หมวดหมู่:คณะผู้แทนทางทูตในกรุงเทพมหานคร
หมวดหมู่:ความสัมพันธ์ไทย–เยอรมนี